تورکیه جمهورباشقانی رجب طیب اردوغان، تورکیه‌نین قانون‌سوز ایلحاقینی تانیمادیغینی و تانیمایاجاغینی سؤیله‌دی.
رسمی زیارت اوچون اوکراینا گئدن اردوغان، اوکراین دولت باشقانی پترو پوروشنکو تک به تک گؤروش و سونرا حیاتا کئچیردیک‌لری یوکسک سویه‌لی ایستراتژیک شورا ایجلاسی سونرا پرزیدنتلیکدن بیرگه مطبوعات کونفرانسی کئچیریب.
اوکراین‌ین بؤلگه‌سل ثابت‌لیگی، امنیتی و باریشی اوچون کیلید اؤلکه‌لردن بیری اولدوغونا ایشاره ائدن اردوغان،
بو" اعتبارلا بیز ایکیطرف‌لی موناسیبت‌لریمیزه همیشه ایستراتژیک بیر اکرانلا یاخینلاشدیق. اوکراین هله 2003-جی ایلده اؤنجه‌لیک طرفداش اؤلکه‌لردن بیری اعلان ائتدیک. 2011ده ده ایستراتژیک شورا یارادا‌راق علاقه‌لریمیزی ان یوکسک سویه‌یه چیخاردیق. 2012ده ایجرا ائدیلن ویزا معافیتی موقاویله‌سی‌نین آردین‌دان، بو ایل کیملیکله سیاحت ایمکانینی باشلادیق". دئیه دانیشدی.
گؤروشمه‌لرینده نقلیات، انرژی، نیظامی علاقه‌لر، ساوونما صنایعسی، تحصیل و مدنیت ساحه‌لرینده امکداش‌لیغی اینکیشاف ائتدیرمک اوچون آتا‌جاق‌لاری آددیم‌لاری دا مذاکیره ائتمه ایمکانی تاپدیق‌لارینی دئین اردوغان، سؤزلرینی بئله داوام ائتدیردی:
سایین" پوروشنکویا تورکیه‌نین اوکراین‌ین حاکمیتینی، کریمه، او جمله‌دن اراضی بوتؤو‌لوگونو و سیاسی بیرلیگینی دستکلمه‌یه داوام ائدجگینی بیر داها ایفاده ائتدیم. کریمه‌نین غیری-قانونی ایلحاقینی تانیمامیشیق و تانیمایاجاغیق. اوکراین‌ین اؤلکه‌لرینه صداقت‌لرینی ثبوت ائتمیش کریمه تاتارلارینا وئردیگی دستک‌دن بؤیوک بیر ممنونیت دویوروق. سویداش‌لاریمیزین وضعیتینی یاخین‌دان تعقیب ائتمه‌یه و بو مسئله اولوسلار آراسی توپلومون گوندمینده ساخلاماغا داوام ائدجگیک. کریمه‌دکی غیری-قانونی وضعیتین دف ائدیلمه‌سی اوچون دیپلوماسی و حقوق چرچیوه‌سینده آتیلا‌جاق آددیم‌لارین واجیب‌لیگینه اینانیریق. بو باره‌ده اوکراین ایله کووردیناسیون حالیندا ایشلمه‌یه داوام ائدجگیک".
پرزیدنت اردوغان، زیندانین‌داکی کریمه تاتارلاری‌نین وضعیتینه دایر بیر سوال اوزرینه،
زینداندا " اولان کریمه تاتاری دوست‌لاریمیزلا باغلی هر جور تشببوس و تلاشین ایچیندییک. آرزو ائدیرم کی، بو تلاشلارین دا نتیجه‌سینی آلیریق. بون‌لارین تعقیبچیسییک. کریمه ایله باغلی کئچمیش‌دن بو گونه داورانیشیمیز، بو مسئله ایله باغلی میللی و اولوسلار آراسی مسئله‌دکی موضع‌میز معلوم‌دور. کریمه‌لی قارداش‌لاریمیزی اؤزوموزدن آیری گؤرمدیک بون‌دان سونرا دا گؤرمیه‌جگیک". ایفاده‌لرینی ایستیفاده ائتدی.
بو آرادا، پرزیدنت اردوغان، کریمه تاتار جمعیتی نماینده‌لری ایله ده گؤروشوب.
دولت قوناق ائویندکی گؤروشمه مطبوعاتا قاپا‌لی اولوب.
